Diari Oficial de la Generalitat Valenciana


Sumari del DOGV 9644, del 20-07-2023 (2023/8176)

ORDRE 23/2023, de 14 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes als armadors dels vaixells de pesca marítima de la Comunitat Valenciana per a compensar l'augment del preu del gasoil conseqüència de la guerra de Rússia contra Ucraïna.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8176


Data del document
:   14-07-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

ORDRE 23/2023, de 14 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes als armadors dels vaixells de pesca marítima de la Comunitat Valenciana per a compensar l'augment del preu del gasoil conseqüència de la guerra de Rússia contra Ucraïna. [2023/8176]  
  
  
Preàmbul  
La guerra de Rússia contra Ucraïna, iniciada el 24 de febrer de 2022, afecta els operadors del sector de la pesca de la Unió, i per tant de la Comunitat Valenciana, originant una pertorbació significativa del mercat a conseqüència dels increments importants dels costos i les alteracions del comerç que requereix una actuació eficaç i eficient. Resulta oportú posar en marxa mesures per a mitigar les conseqüències de la guerra i contribuir a l'estabilitat del sector.  
  
En aquest context, s'han anat acordant diverses mesures de suport dirigides tant a les empreses com a la ciutadania des de l'àmbit europeu, nacional o de la mateixa Comunitat Valenciana.  
El 30 de març de 2022 es publica el Reial Decret llei 6/2022, de 29 de març, pel qual s'adopten mesures urgents en el marc del Pla nacional de resposta a les conseqüències econòmiques i socials de la guerra a Ucraïna. En l'article 15.4 s'estableix una bonificació en el preu de venda al públic de determinats productes energètics, entre els quals es troba el gasoil, de 0,2 €/L. A més, en l'article 34 s'estableix que el Ministeri d'Agricultura, Pesca i Alimentació ha de concedir una ajuda per a cobrir els costos addicionals derivats de l'increment dels costos de producció de cada vaixell que hagen sigut assumits pels armadors dels vaixells durant el període comprés entre el 24 de febrer de 2022 i el 30 de juny de 2022.  
D'altra banda, la Unió Europea publica el Reglament (UE) 2022/1278 del Parlament Europeu i del Consell, de 18 de juliol de 2022, pel qual es modifica el Reglament (UE) 508/2014 pel que fa a les mesures específiques per a mitigar les conseqüències de la guerra d'agressió de Rússia contra Ucraïna en les activitats pesqueres. Aquesta modificació permet que el Fons Europeu Marítim i de Pesca (FEMP) puga finançar mesures específiques per a mitigar els efectes de la pertorbació del mercat incloent, amb la modificació de l'article 68, compensacions econòmiques als operadors del sector de la pesca i l'aqüicultura pel seu lucre cessant i pels costos addicionals que hagen tingut.  
  
D'acord amb aquesta modificació i la consegüent adaptació del Programa operatiu per a Espanya del FEMP 2014-2020, aquesta ordre estableix una línia d'ajudes destinades a compensar els armadors dels vaixells de pesca marítima de la Comunitat Valenciana per l'augment del preu del gasoil conseqüència de la guerra de Rússia contra Ucraïna.  
Per a evitar un doble finançament amb les ajudes concedides amb el Reial Decret llei 6/2022, el període de referència per a compensar el sobrecost del gasoli en aquesta ordre comprén des de l'1 de juliol fins al 31 de desembre de 2022. A més, a l'increment del preu calculat se li descomptarà la bonificació sobre el preu de venda al públic dels 0,2 €/L.  
  
Aquestes ajudes estan cofinançades per la Unió Europea a través del FEMP, conforme al que es preveu en la nova redacció donada a l'article 68 del Reglament (UE) 508/2014.  
La Comunitat Valenciana té atribuïdes competències en ordenació del sector pesquer i l'aqüicultura, i correspon a la Conselleria d'Agricultura, Desenvolupament Rural, Emergència Climàtica i Transició Ecològica la gestió de les ajudes comunitàries en aquesta matèria.  
A aquestes bases, pel seu caràcter de subvenció, els és aplicable la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la redacció donada pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei general de subvencions, així com la llei de pressupostos de la Generalitat per a l'exercici 2023 i tota altra normativa d'aplicació preceptiva.  
A la vista de la proposta de la Direcció General d'Agricultura, Ramaderia i Pesca, òrgan directiu que té atribuïdes les funcions relatives a l'execució de la política pesquera comunitària, així com la gestió del Fons Europeu Marítim, de Pesca i d'Aqüicultura.  
Vistos els preceptes legals esmentats, la Llei 39/2015, d'1 d'octubre, del procediment administratiu comú de les administracions públiques, i altres normes d'aplicació general i pertinent.  
Havent complit els tràmits d'audiència i informació pública del projecte d'ordre, i havent complit els tràmits d'informe previ preceptiu de l'Advocacia General de la Generalitat i de la Intervenció Delegada conforme a l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions de la Generalitat; a l'empara del que es disposa en aquest article, en relació amb el Decret 5/2019, de 16 de juny, del president de la Generalitat, pel qual determina les conselleries en què s'organitza l'Administració de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica; fent ús de les facultats que em confereix l'article 28 de la Llei 5/1983, de 30 de desembre, del Consell, i conforme amb el Consell Jurídic Consultiu de la Comunitat Valenciana.  
  
  
  
ORDENE  
  
CAPÍTOL I  
Aspectes generals  
  
Article 1. Objecte i àmbit de les ajudes  
1. Les ajudes estan destinades a compensar els costos addicionals que hagen tingut els armadors de vaixells pesquers per l'augment del preu del gasoil a conseqüència de la pertorbació del mercat causada per la guerra d'agressió de Rússia contra Ucraïna durant el període comprés entre l'1 de juliol i el 31 de desembre de 2022.  
2. Aquestes ajudes estan regulades en l'article 68.3 del Reglament (UE) núm. 508/2014 del Parlament Europeu i del Consell, de 15 de maig de 2014, relatiu al Fons Europeu Marítim i de Pesca (FEMP), modificat pel Reglament (UE) 2022/1278 del Parlament Europeu i del Consell, de 18 de juliol de 2022, pel que fa a les mesures específiques per a mitigar les conseqüències de la guerra d'agressió de Rússia contra Ucraïna en les activitats pesqueres i atenuar els efectes de la pertorbació del mercat causada per aquesta guerra d'agressió en la cadena de subministrament de productes de la pesca i l'aqüicultura.  
3. Per a la consecució d'aquest objectiu, l'ajuda s'articula en la prioritat 5, objectiu 1, mesura 3:  
  
Prioritat/objectiu/mesura Art. R(UE.508/2014  
5.1.3 Mesures de comercialització 68.3  
  
  
  
Article 2. Persones beneficiàries  
1. Podran ser beneficiàries de les ajudes, sense perjudici de reunir els altres requisits establits en aquesta ordre, les persones físiques, jurídiques i les entitats sense personalitat jurídica que siguen armadors de vaixells de pesca marítima amb port base a la Comunitat Valenciana en el moment de presentació de la sol·licitud, amb llicència en vigor i que hagen estat d'alta en la llista tercera del Registre general de flota pesquera durant el període subvencionable, des de l'1 de juliol fins al 31 de desembre de 2022.  
Únicament seran considerats beneficiaris els armadors amb vaixells que tinguen el port base a la Comunitat Valenciana en el moment de presentació de la sol·licitud, amb independència de la ubicació que haguera tingut en el període subvencionable. Com a excepció, en els casos en què s'haja produït un canvi d'armador respecte a un vaixell concret durant el període subvencionable, cada armador presentarà la sol·licitud de l'ajuda en la comunitat autònoma corresponent al port base del vaixell durant el període de la seua gestió.  
Quan es tracte d'entitats sense personalitat jurídica, haurà de fer-se constar expressament en la sol·licitud la quota de participació de cadascun dels membres que la componen, que tindran igualment condició de beneficiaris. Llevat que es dispose una altra cosa en la sol·licitud, es considerarà que cada membre assumirà els compromisos d'execució i rebrà un percentatge de la subvenció equivalent a la quota de participació en l'entitat. En qualsevol cas, haurà de nomenar-se un representant o apoderat únic de l'entitat, amb poders bastants per a complir les obligacions que, com a beneficiari, corresponen a l'entitat. No podrà dissoldre's l'entitat fins que no haja transcorregut el termini de prescripció previst en els articles 39 i 65 de la Llei 38/2003, de 17 de novembre, general de subvencions.  
El vaixell haurà d'estar en situació d'alta en el Registre general de la flota pesquera i haver tingut activitat en el període comprés entre l'1 de juliol i el 31 de desembre de 2022.  
2. Les persones beneficiàries hauran de complir la norma sobre integració de persones amb discapacitat o, si és el cas, l'exempció, d'acord amb el que es disposa en el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
3. No podran ser beneficiaris de les ajudes:  
a) Les persones o entitats en les quals concórrega qualsevol dels supòsits de l'apartat 2 de l'article 13 de la Llei 38/2003, general de subvencions.  
b) Per a subvencions d'un import superior a 30.000 euros, quan els sol·licitants siguen únicament subjectes inclosos en l'àmbit d'aplicació de la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials, no podran obtindre la condició de beneficiari les empreses que incomplisquen els terminis de pagament previstos en l'esmentada llei.  
  
c) Els qui estiguen subjectes a una ordre de recuperació d'ajudes a conseqüència d'una decisió prèvia de la Comissió Europea que les declare il·legals i incompatibles amb el mercat comú.  
4. De conformitat amb el que s'estableix en l'article 10.1 i 3 del Reglament (UE) núm. 508/2014, de 15 de maig, de 2014, no seran admeses en els termes i durant els terminis d'inadmissibilitat establits en el Reglament delegat (UE) 2015/288 de la Comissió, de 17 de desembre de 2014, pel qual es complementa el Reglament (UE) núm. 508/2014, de 15 de maig, pel que fa al període de temps i les dates en relació amb la inadmissibilitat de les sol·licituds, i en el Reglament delegat (UE) 2015/2252 de la Comissió, de 30 de setembre de 2015, pel qual es modifica el Reglament delegat (UE) 2015/288 pel que fa al període d'inadmissibilitat de les sol·licituds d'ajuda del Fons Europeu Marítim i de Pesca, les sol·licituds d'ajuda presentades per operadors que es troben en algun dels següents supòsits:  
  
a) Haver comés una infracció greu conformement a l'article 42 del Reglament (CE) núm. 1005/2008, de 29 de setembre, de 2008, pel qual s'estableix un sistema comunitari per a previndre, desanimar i eliminar la pesca il·legal, no declarada i no reglamentada; es modifiquen els Reglaments (CEE) núm. 2847/93, (CE) núm. 1936/2001 i (CE) núm. 601/2004, i es deroguen els Reglaments (CE) núm. 1093/94 i (CE) núm. 1447/1999, o a l'article 90, apartat 1, del Reglament núm. 1224/2009, de 20 de novembre, pel qual s'estableix un règim comunitari de control per a garantir el compliment de les normes de la política pesquera comuna.  
b) Haver estat involucrats en l'explotació, la gestió o la propietat de vaixells pesquers inclosos en la llista de vaixells INDNR de la Unió inclosa en l'article 40, apartat 3, del Reglament (CE) núm. 1005/2008, de 29 de setembre, de 2008, o de vaixells que enarboren el pavelló de països considerats tercers països no cooperants segons s'estableix en l'article 33 d'aquest reglament.  
c) Haver comés infraccions greus de la PPC definides com a tals en altres actes legislatius adoptats pel Parlament Europeu i el Consell.  
  
d) Haver comés algun dels delictes establits en els articles 3 i 4 de la Directiva 2008/99/CE, de 19 de novembre, del Parlament Europeu i el Consell, relativa a la protecció del medi ambient mitjançant el dret penal, quan es presente una sol·licitud d'ajuda conformement al títol V, capítol II, del Reglament (UE) núm. 508/2014, de 15 de maig, de 2014.  
e) Haver comés frau en el marc del FEP o del FEMP.  
El compliment d'aquests criteris d'admissibilitat haurà de mantindre's durant tot el període d'execució de l'operació i durant un termini de cinc anys després de la realització del pagament final al beneficiari.  
  
  
Article 3. Cofinançament, intensitat i càlcul de les ajudes  
1. Els imports d'ajuda obtinguts d'acord amb el procediment indicat en aquest article podrà ser subvencionat en un 100 %. La taxa de cofinançament del FEMP per a aquestes ajudes serà el 75 % de l'import concedit, i el 25 % restant l'aportarà la Generalitat Valenciana.  
  
2. Per a calcular l'import de l'ajuda es tindran en compte les següents variables per a cada vaixell:  
- Dies de mar del vaixell: correspondrà a l'activitat real duta a terme per cada vaixell durant els mesos finançats.  
- Consum estimat de litres de gasoil per GT (arqueig brut) i dia de mar en funció de l'art i del calador on es realitze l'activitat, d'acord amb el següent barem establit pel Ministeri d'Agricultura, Pesca i Alimentació en la Metodologia sobre el càlcul de les ajudes per a mitigar els efectes de la guerra contra Ucraïna en el sector pesquer:  
  
  
TAULA BAREM COMUM litres per GT, ART i DIA  
  
Calador: A1: Atlàntic nacional  
A2: Atlàntic no nacional  
B1: Mediterrani nacional  
C2: Altres regions no nacional  
  
- Increment del preu del gasoil establit en els valors que s'exposen a continuació, d'acord amb l'estudi de costos simplificats elaborat pel Ministeri d'Agricultura, Pesca i Alimentació en la Metodologia sobre el càlcul de les ajudes per a mitigar els efectes de la guerra contra Ucraïna en el sector pesquer:  
  
Sobrecost mensual per litre de combustible consumit  
  
2022 Sobrecost mensual subvencionable1 (€/litre)  
Juliol 0,25  
Agost 0,25  
Setembre 0,15  
octubre 0,25  
Novembre 0,15  
Desembre 0,04  
  
  
1 En aquest sobrecost s'ha descomptat la bonificació als productes energètics de 0,2 €/L establida en el Reial Decret llei 6/2022, de 29 de març, pel qual s'adopten mesures urgents en el marc del Pla nacional de resposta a les conseqüències econòmiques i socials de la guerra a Ucraïna  
  
3. L'import de l'ajuda serà el resultat de multiplicar els factors indicats:  
Import de l'ajuda (€)= sobrecost mensual del mes corresponent a l'activitat x barem (litres per GT art dia) x GT del vaixell x dies de mar en el mes corresponent  
Article 4. Marc normatiu  
A més de per aquestes bases reguladores, les ajudes regulades en aquesta ordre es regiran pel que es disposa en:  
- El Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca (FEMP).  
- El Reglament (UE) 2022/1278 del Parlament Europeu i del Consell, de 18 de juliol de 2022, pel qual es modifica el Reglament (UE) 508/2014 pel que fa a les mesures específiques per a mitigar les conseqüències de la guerra d'agressió de Rússia contra Ucraïna en les activitats pesqueres i atenuar els efectes de la pertorbació del mercat causada per aquesta guerra d'agressió en la cadena de subministrament de productes de la pesca i l'aqüicultura.  
- El Reglament (UE) 1303/2013 del Parlament Europeu i del Consell, de 17 de desembre de 2013, pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca.  
  
- El Programa operatiu per a Espanya del Fons Europeu Marítim i de Pesca, aprovat per la Decisió d'execució de 13 de novembre de 2015 i tota altra normativa comunitària aplicable.  
- La Llei 39/2015, d'1 d'octubre, del procediment administratiu comú de les administracions públiques.  
- La Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el seu reglament.  
- La Llei 1/2015, de 6 de febrer, d'hisenda pública, del sector públic instrumental i de subvencions, de la Generalitat Valenciana i la resta de disposicions d'aplicació general.  
  
Article 5. Obligacions de les persones beneficiàries  
1. Les persones beneficiàries quedaran obligades a sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció. Igualment quedaran subjectes, en tot cas, a les obligacions imposades per l'article 14 de la Llei 38/2003, de 17 de novembre, general de subvencions.  
2. A més hauran de complir les següents obligacions:  
a) Comunicar a la conselleria competent en pesca marítima l'obtenció de subvencions per a la mateixa finalitat procedents de qualsevol administració o ens públic o privat, nacional o internacional. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
b) Comunicar qualsevol variació que afecte les dades i la documentació entregada a l'Administració en el context de tramitació d'aquesta ajuda.  
c) Complir les obligacions de transparència establides en l'article 9 d'aquesta ordre.  
d) Conservar els documents justificatius relacionats amb les despeses subvencionades pel FEMP durant un termini de dos anys a partir del 31 de desembre següent a la presentació dels comptes en què estiguen incloses les despeses de l'operació, d'acord amb el que s'estableix en l'article 140 del Reglament (UE) número 1303/2013.  
  
Article 6. Compatibilitat de les ajudes  
1. Les ajudes establides en la present ordre seran compatibles amb qualsevol altra ajuda concedida per a la mateixa finalitat i període per altres administracions públiques o per entitats públiques o privades.  
2. No obstant això, l'import de l'ajuda concedida no podrà ser en cap cas d'una quantia que, aïlladament o en concurrència amb subvencions, ajudes, ingressos o recursos per a la mateixa finalitat, supere la quantia del sobrecost per l'augment del preu del gasoil que haja pagat el beneficiari.  
  
Article 7. Requisits de notificació, comunicació o exempció  
D'acord amb el que s'estableix en l'article 8.2 del Reglament (UE) núm. 508/2014 del Parlament Europeu i del Consell, de 15 de maig de 2014, relatiu al Fons Europeu Marítim i de Pesca, i en els articles 107, 108 i 109 del TFUE, no seran aplicables als pagaments efectuats pels estats membres en virtut d'aquest reglament, i de conformitat amb aquest, dins de l'àmbit de l'article 42 del TFUE, i per tant no són aplicables als pagaments de les ajudes previstes en les presents bases reguladores establides de conformitat amb l'article 68 del Reglament (UE) núm. 508/2014.  
  
Article 8. Informació relativa al tractament de dades de caràcter personal  
1. La gestió de les ajudes previstes en les presents bases comporta el tractament de dades de caràcter personal, i a aquest efecte han de complir-se les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En la convocatòria s'inclourà la informació que ha de facilitar-se a les persones interessades en relació amb les seues dades de caràcter personal, de conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre.  
3. En el disseny de la sol·licitud, dels formularis, de l'aportació documental i altres actes administratius hauran de tindre's en compte els principis de protecció de dades. En concret, les dades personals seran adequades, pertinents i limitades al necessari en relació amb els fins per als quals són tractades.  
4. En tota la gestió de les ajudes es garantirà una seguretat adequada de les dades personals, incloent-hi la protecció contra el tractament no autoritzat o il·lícit i contra la seua pèrdua, destrucció o dany accidental, mitjançant l'aplicació de mesures tècniques o organitzatives apropiades i per a aconseguir la integritat i confidencialitat de les dades.  
  
Article 9. Publicitat, transparència, subministrament d'informació i dades obertes  
1. L'acceptació per part de les persones beneficiàries del finançament de les ajudes regulades en la present ordre, implica l'acceptació de la seua inclusió en la llista d'operacions que serà publicada per l'autoritat de gestió de conformitat amb l'article 119, apartat 2, del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca.  
  
2. A les ajudes convocades i concedides d'acord amb les presents bases reguladores, els serà aplicable el que es preveu en els articles 18 i 20 de la Llei 38/2003, de 17 de novembre, general de subvencions.  
  
3. En compliment de la Llei 19/2013, de 9 de desembre, de transparència, accés a la informació pública i bon govern; de la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
i) Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en què s'hagen superat els llindars establits, i haurà de mantindre's publicada durant almenys quatre anys naturals.  
ii) Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
iii) Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de quinze dies hàbils des del requeriment. Una vegada transcorregut el termini conferit en el requeriment sense que haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022, de 13 d'abril.  
iv) Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Article 10. Òrgans competents  
La instrucció del procediment correspondrà a la secció de pesca marítima de la direcció territorial de la conselleria competent en pesca marítima en l'àmbit territorial de la qual estiga situat el port base del vaixell.  
Es delega en el director general competent en pesca marítima la resolució, el pagament, el reintegrament i la revocació de les ajudes regulades en la present ordre.  
  
  
CAPÍTOL II  
Procediment de concessió i pagament  
  
Article 11. Forma i termini de presentació de les sol·licituds  
1. El procediment de concessió s'iniciarà d'ofici mitjançant una convocatòria publicada en el Diari Oficial de la Generalitat Valenciana i en la Base de Dades Nacional de Subvencions, d'acord amb el procediment establit en l'article 20.8 de la Llei 38/2003, de 17 de novembre, general de subvencions, en què es fixarà la quantia total màxima destinada a la subvenció convocada i el crèdit pressupostari al qual se li imputa.  
2. Les persones interessades que reunisquen els requisits previstos per a ser beneficiàries en les bases reguladores presentaran les sol·licituds, a través del model normalitzat que es publicarà en la seu electrònica de la Generalitat, en el termini i la forma que es determine en la corresponent convocatòria. Les persones obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú, així com les persones sol·licitants que, no estant obligades a fer-ho, opten per aquesta via, presentaran les sol·licituds telemàticament a través de la seu electrònica de la Generalitat.  
  
Article 12. Instrucció del procediment  
1. La instrucció del procediment correspondrà a la secció de pesca marítima de la direcció territorial de la conselleria competent en pesca marítima en l'àmbit territorial de la qual estiga situat el port base del vaixell, que podrà realitzar d'ofici totes les actuacions que estime necessàries amb vista a la determinació, coneixement i comprovació de les dades en virtut de les quals haja de formular la proposta de resolució.  
2. En el cas que la sol·licitud no reunisca els requisits exigits o no s'aporten els documents preceptius, es requerirà l'interessat perquè, en un termini de deu dies, esmene la falta o aporte els documents, amb la indicació que si no ho fa així, es considerarà que ha desistit de la seua petició, prèvia resolució, que haurà de ser dictada en els termes previstos en l'article 21, apartat 1, de la Llei 39/2015, d'1 d'octubre, del procediment administratiu comú de les administracions públiques.  
3. En el cas de no ser acceptada la sol·licitud de l'interessat o que s'incomplisca algun requisit, la secció de pesca marítima, abans de realitzar l'informe d'elegibilitat, donarà tràmit d'audiència a l'interessat, concedint-li un termini de deu dies perquè al·legue el que considere convenient, d'acord amb el que s'estableix en l'article 82 de la Llei 39/2015, d'1 d'octubre, del procediment administratiu comú.  
  
4. La Secretaria General de Pesca del Ministeri d'Agricultura, Pesca i Alimentació informarà, d'acord amb les últimes dades disponibles, de la distribució de la flota espanyola en els diferents arts i caladors inclosos en la taula del barem de consum, tenint en compte l'art majoritari utilitzat en les captures durant l'any d'estudi i el calador on es realitza la major part de la seua activitat.  
Per a la determinació dels dies d'activitat, la Secretaria General de Pesca proporcionarà els certificats dels registres de VMS i DEB de tota la flota dels organismes intermedis que gestionen aquestes ajudes. Aquesta informació, juntament amb l'enquadrament de la flota en l'art i el calador corresponent, serà traslladada a les seccions de pesca de les direccions territorials perquè puguen calcular l'import màxim de l'ajuda.  
• Els dies de mar es verificaran mitjançant els dispositius de localització de vaixells via satèl·lit (VMS).  
• En el cas que els vaixells no tinguen l'obligació de portar instal·lats a bord aquests dispositius, es verificaran pels diaris electrònics de bord (DEB).  
• En el cas de tractar-se de vaixells que no tingueren obligació de DEB, els dies de mar es verificaran pel diari de pesca.  
• Per a la resta dels vaixells que no tinguen obligació de portar els dispositius esmentats o d'emplenar els diaris de pesca, els dies de mar es verificaran per les notes de venda, sempre que puga garantir-se la concordança entre la data de la nota de venda i del desembarcament o captura, així com per qualsevol altre dispositiu o document que permeta verificar fefaentment els dies de mar.  
El sobrecost mensual a aplicar es determinarà per la data corresponent als dies de mar que figure en els documents que acrediten l'activitat.  
Els GT a considerar en el càlcul de l'ajuda són els que figuren per a cada vaixell en el Registre general de la flota reconeguts a efectes pesquers.  
En el cas que un sol·licitant tinga diversos vaixells a càrrec seu i algun d'aquests vaixells no siga admissible, d'acord amb l'article 6 del Reglament delegat (UE) 2015/288, per al càlcul de l'ajuda, no es tindran en compte els imports corresponents als vaixells sancionats.  
5. Les seccions de pesca comprovaran en el Registre general de la flota si el sol·licitant ha sigut armador del vaixell o vaixells declarat en la sol·licitud durant tot el període de referència de l'ajuda. En cas contrari, es concedirà l'ajuda que corresponga als dies que ha sigut armador i, per tant, ha incorregut en un sobrecost.  
6. Les seccions de pesca remetran a cadascun dels sol·licitants que complisquen els criteris per a ser beneficiaris un escrit amb el càlcul de l'ajuda màxima a la qual podran optar i amb les dades descrites en els punts anteriors.  
7. Les persones beneficiàries disposaran d'un termini de deu dies per a al·legar, en el qual hauran d'aportar la documentació corresponent, els errors, les omissions o altres circumstàncies que estimen convenients.  
8. La secció de pesca marítima de cada direcció territorial elaborarà, a la vista de la documentació que conste en l'expedient, un informe d'elegibilitat i el remetrà a la Direcció General d'Agricultura, Ramaderia i Pesca. En aquest informe, haurà de manifestar si la documentació presentada és o no correcta i el sol·licitant compleix els requisits per a ser beneficiari. En cas que els complisca, s'hi inclourà una proposta d'import màxim d'ajuda  
  
Article 13. Avaluació de les sol·licituds  
1. Les ajudes es concediran en règim de concurrència competitiva. Les sol·licituds que complisquen els requisits exigits en aquesta ordre i en la corresponent convocatòria seran avaluades per una comissió d'avaluació creada a aquest efecte, i composta pel subdirector general de Pesca, que la presidirà, pel cap del Servei d'Ordenació del Sector Pesquer i pel cap de la Secció d'Ordenació Pesquera en qualitat de vocals, i en què, a més, un d'ells actuarà com a secretari. En cas d'absència, aquests membres seran substituïts pels tècnics adscrits a la conselleria competent en pesca marítima, que seran designats pel director general competent en matèria de pesca marítima. Aquesta comissió d'avaluació ajustarà el seu funcionament a les previsions establides per als òrgans col·legiats en el capítol II del títol preliminar de la Llei 40/2015, d'1 d'octubre, de règim jurídic del sector públic. La comissió d'avaluació podrà demanar tots els informes, dades i documents que estime convenients per a resoldre els dubtes que es presenten i prendre els acords necessaris.  
2. Atés el caràcter compensatori de les ajudes a causa d'una situació extraordinària, no es prioritzaran les sol·licituds en funció dels criteris de selecció. En cas que l'import global màxim destinat a la subvenció siga insuficient, la comissió de valoració procedirà a prorratejar l'ajuda a parts iguals entre tots els sol·licitants que complisquen els criteris per a ser beneficiaris. El prorrateig es calcularà de manera proporcional a l'import individual que podria correspondre a cada sol·licitud en el cas que hi haguera crèdit suficient a aquest efecte.  
  
3. Després de la celebració de la comissió d'avaluació, l'òrgan col·legiat elevarà la proposta de resolució a l'òrgan competent per a concedir les ajudes en el termini de quinze dies. En aquesta proposta s'inclouran els sol·licitants per als quals es proposa la concessió de la subvenció i la seua quantia, així com, i de manera expressa, la desestimació de la resta de sol·licituds, així com aquelles sol·licituds que hagen sigut inadmeses a tràmit.  
  
Article 14. Resolució i pagament  
1. El director general competent en pesca marítima resoldrà el procediment de concessió i pagament en el termini de quinze dies des de la data d'elevació de la proposta de resolució per part de la comissió d'avaluació, i d'acord amb el que es preveu en la legislació de procediment administratiu comú vigent.  
2. Mitjançant la resolució s'acordarà tant l'atorgament i el pagament de les ajudes com la desestimació i la no concessió, per inadmissió, denegació, desistiment, renúncia al dret o impossibilitat material sobrevinguda. La resolució serà motivada en cas de desestimació i en els casos que així ho exigisca la llei.  
3. El termini màxim per a dictar i notificar aquesta resolució serà de tres mesos a comptar des de l'endemà de la finalització del termini de presentació de sol·licituds. El transcurs d'aquest termini sense que s'haja dictat ni notificat la resolució legitima els interessats per a considerar desestimada per silenci administratiu la seua sol·licitud.  
4. La resolució de les ajudes posa fi a la via administrativa, i contra la resolució es podrà interposar amb caràcter potestatiu i en el termini d'un mes recurs de reposició davant de la persona titular de la Secretaria Autonòmica d'Agricultura i Desenvolupament Rural, de conformitat amb el que es disposa en la legislació de procediment administratiu comú vigent. El recurs contenciós administratiu es podrà interposar directament, de conformitat amb el que es disposa en la Llei 29/1998, de 13 de juliol, reguladora d'aquesta jurisdicció, en el termini de dos mesos quan es tracte d'una resolució expressa o de sis mesos quan es tracte de desestimació per silenci administratiu. Tot això sense perjudici de la possibilitat d'interposar qualsevol altre recurs que s'estime procedent.  
  
  
Article 15. Reintegrament  
1. Serà procedent el reemborsament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, general de subvencions.  
2. Els procediments de reintegrament de subvencions es regiran pel que es disposa en l'article 42 de la Llei 38/2003, de 17 de novembre, general de subvencions, i en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. El director territorial de la Conselleria d'Agricultura, Desenvolupament rural, Emergència Climàtica i Transició Ecològica iniciarà el procediment de reintegrament de la subvenció, i s'instruirà un expedient de devolució d'ajudes, prèvia audiència de l'interessat.  
4. Una vegada tramitat el procediment de reintegrament, el director territorial enviarà l'expedient amb la proposta que corresponga al director general competent en matèria de pesca marítima i aqüicultura perquè la resolga.  
  
Article 16. Actuacions de comprovació, control i inspecció de les ajudes  
1. L'òrgan concedent de les ajudes té la facultat de realitzar els controls que considere necessaris per a comprovar les dades que justifiquen l'atorgament de l'ajuda, els requisits i els compromisos establits en aquestes bases reguladores i la normativa sobre controls que regula les ajudes finançades pel Fons Europeu Marítim, de la Pesca i Aqüicultura.  
  
Els controls es realitzaran d'acord amb el pla de controls establit per l'OIG (Òrgan Intermedi de Gestió) per a les ajudes finançades pel FEMP.  
Per a comprovar que el beneficiari no ha rebut ajudes per a la mateixa finalitat que superen la quantia del sobrecost per l'augment del preu del gasoil, es consultarà la Base de Dades Nacional de Subvencions.  
  
2. L'exercici d'aquestes funcions d'inspecció i control inclou les actuacions dirigides a la prevenció i detecció del frau, d'acord amb el que s'estableix en el Reglament (UE) 1303/2013 del Parlament Europeu i del Consell, de 17 de desembre de 2013, i en el Reglament (UE) 508/2014 del Parlament Europeu i del Consell, de 15 de maig de 2014.  
Qualsevol persona que tinga coneixement de fets que puguen ser constitutius de frau o irregularitat en relació amb projectes o operacions finançades totalment o parcialment amb càrrec a fons procedents de la Unió Europea en el marc de qualsevol de les convocatòries per a la concessió d'ajudes objecte d'aquestes bases, podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat per mitjans electrònics, a través del canal habilitat a aquest efecte per aquest servei en l'adreça web https://www.igae.pap.hacienda.gob.es/sitios/igae/es-es/snca/paginas/comunicacionsnca.aspx, en els termes establits en la Comunicació 1/2017, de 6 d'abril, de l'esmentat servei.  
  
3. D'acord amb l'article 46.2 de la Llei 38/2003, de 17 de novembre, la negativa a complir l'obligació de les persones beneficiàries o de tercers de prestar col·laboració i facilitar documentació que els siga requerida en l'exercici d'aquestes funcions d'inspecció i control, es considerarà resistència, excusa, obstrucció o negativa, i, per tant, causa de revocació i reintegrament, si és el cas, de l'ajuda, sense perjudici de les sancions que puguen correspondre.  
  
Article 17. Responsabilitats i règim sancionador  
El règim de responsabilitats, infraccions i sancions aplicable és el previst en el títol IV de la Llei 38/2003, de 17 de novembre, general de subvencions, i en el capítol IV del títol X de la Llei 1/2015, de 6 de febrer, d'hisenda pública, del sector públic instrumental i de subvencions, de la Generalitat Valenciana.  
  
  
DISPOSICIÓ FINAL  
  
Única. Entrada en vigor  
La present ordre tindrà efectes l'endemà de publicar-se en el Diari Oficial de la Generalitat Valenciana.  
  
València, 14 de juliol de 2023  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
Isaura Navarro Casillas